Edward G. Budd

Edward Gowen Budd (født 28. desember 1870 i Smyrna, Delaware, død 30. november 1946 i Pennsylvania) var en amerikansk oppfinner og forretningsmann.

Jernbanevogner 
Budd ble født i Delaware i 1870. Han utdannet seg til ingeniør i Philadelphia i 1888, og i 1899 tok han sin kunnskap om presset stål til jernbanebransjen. Han arbeidet i Pullman Company under kontrakt med Pennsylvania Railroad for bygging av de første jernbanevogner i stål

Biler 

I 1912 grunnla han Budd Company, som i utgangspunktet spesialiserte seg på produksjon av karosseri for biler, laget av presset stål.

USA 
Selskapet leverte etter hvert sedankarosseri av helstål til en rekke bilprodusenter. Etter diskusjoner mellom grunnleggerne i 1913 ble Dodge Brothers Budds første store støttespiller, og de kjøpte 70 000 åpne touringkarosserier av helstål i 1916. Disse ble etterfulgt av en helstål Dodge sedan. Andre amerikanske produsenter fulgte snart etter, og lukkede karosserier solgte langt mer enn åpne fra 1923.

Storbritannia 

William Morris, grunnlegger av Morris Motorer Limited i Storbritannia handlet i tråd med Budds filosofi, og i 1926 satte han og Budd opp The Pressed Steel Company i Cowley, Oxford for å produsere bildeler for Morris. William Morris trakk seg fra eierskapet i 1930, og på slutten av 1935 ble Budds interesser solgt til britiske aksjonærer.

Tyskland 

Ambi-Budd Presswerk GmbH i Berlin-Johannisthal var et annet fellesforetak, men dette var med Ambi Maschinenbau. Karosserier ble laget for Adler Chrysler, Ford og BMW. I løpet av 1930-tallet fikk de britiske Austin-modellene Ambi-Budd karosseri, det samme skjedde med Adler-modellene.

Etter andre verdenskrig ble Ambi-Budds virksomhet i Berlin liggende i den sovjetiske sektoren.

Frankrike 

Edward G. Budd fant en annen visjonær i André Citroën, og resultatet ble helstål-modellen Citroën Type B10, i oktober 1924. Dodge plasserte stålkarosseriene på et vanlig chassis, men Budd tenkte å drive teknologien sin videre. I 1934 hadde de utviklet den forhjulsdrevne Citroën Traction Avant, den første bil laget av presset stål.

For å holde alt dette stålet sammen var Budd også banebrytende i bruken av elektrisk buesveising i bilindustrien.

Rustfritt stål 

Under den Store Depresjonen i 1930-årene var Budd en pioner innen fabrikasjon av rustfritt stål, og bidro til å skape Pioneer Zephyr, et strømlinjeformet tog for Chicago, Burlington and Quincy Railroad. Budds jernbanevogner av rustfritt stål var svært vellykkede i mange år. Under andre verdenskrig var Budd også den opprinnelige produsenten av Bazooka-prosjektilet og rifle-granaten. Han og hans selskap var også medvirkende i utviklingen av skivebremsen og blokkeringsfrie bremser.

Ettermæle 
Budds Pioneer Zephyr var det første av mange strømlinjeformede passasjertog. Det opprinnelige togsettet er permanent utstilt på Chicago Museum of Science and Industry
I 1985, 40 år etter sin død, ble Budd innlemmet i Dearborn, Michigans Automotive Hall of Fame

I 2015, 70 år etter sin død, ble Budd innlemmet i Galesburg, Illinois' National Railroad Hall of Fame.

Se også 
 Budd Selskapet
 Joseph Ledwinka

Referanser

Litteratur

Eksterne lenker
 PBS Online / WGBH (2000) Edward G. Budd.
 President og Stipendiater ved Harvard College (2004), 20. Århundre Store Amerikanoske næringslivsledere: Edward G. Budd.
 Steel in Our Lives  Besøkt 19. januar 2005

Forretningsfolk fra USA